KOMISSION ASETUS (EY) N:o 1280/94,
annettu 2 päivänä kesäkuuta 1994,
Afrikan, Karibian ja Tyynenmeren valtioista (AKT-valtiot) peräisin oleviin, viitemäärien ja tilastollisen valvonnan alaisiin tiettyihin maataloustuotteisiin sovellettavasta menettelystä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon erityisesti Afrikan, Karibian ja Tyynenmeren valtioista peräisin oleviin maataloustuotteisiin ja niistä jalostettuihin tiettyihin tavaroihin sovellettavasta järjestelmästä 5 päivänä maaliskuuta 1990 annetun neuvoston asetuksen (ETY) N:o 715/90(1), sellaisena kuin se on viimeksi pidennettynä asetuksella (ETY) N:o 444/92(2), ja erityisesti sen 16 ja 27 artiklan,
sekä katsoo, että
asetuksen (ETY) N:o 715/90 16 artiklassa säädetään mainittuun asetukseen kuuluvien ja näistä maista peräisin olevien tiettyjen maataloustuotteiden osalta asteittaisista tullinalennuksista ja viitemääriin liittyvästä tarkkailusta sekä ennalta vahvistetun aikataulun mukaisesta valvonnasta yhteisössä,
tämä tullinalennus on toteutettu asteittain niiden kausien ja aikataulujen mukaisesti, joista määrätään Espanjan ja Portugalin liittymisasiakirjassa näistä maista yhteisöön, sellaisena kuin se oli 31 päivänä joulukuuta 1985, tuotavien samojen tuotteiden osalta,
Välimeren sopimusten vuoksi kymmenen jäsenen yhteisön ja Espanjan ja Portugalin välisessä kaupassa sovellettavien tiettyjen tullien poistamisesta kahdessa erässä 11 päivänä joulukuuta 1991 annetussa komission asetuksessa (ETY) N:o 3593/91(3) säädetään että vuonna 1991 sellaisiin espanjalaisiin ja portugalilaisiin tuotteisiin sovellettavien tullien, joiden purkaminen jatkui 1 päivän tammikuuta 1993 jälkeen, poistamisesta kahdessa yhtä suuressa erässä 1 päivänä tammikuuta 1992 ja 1 päivänä tammikuuta 1993; olisi suotava sama myönnytys samoille AKT-valtioista peräisin oleville tuotteille ja ylläpidettävä mainitussa asetuksessa (ETY) N:o 715/90 säädettyä viitemääriin liittyvää tarkkailua ja tilastollista valvontaa,
kansainvälisten velvoitteidensa mukaisesti yhteisö on vastuussa viitemäärien avaamisesta ja tilastollisen valvontajärjestelmän luomisesta liitteessä olevien tuotteiden osalta,
komission toimivaltaisten viranomaisten toteuttaman vuosittaisen kauppataseen laadinnan mahdollistamiseksi kaikkien näiden tuotteiden osalta ja mainitun asetuksen (ETY) N:o 715/90 16 artiklan 3 kohdassa säädetyn menetelmän mahdollisen soveltamisen aloittamiseksi, näihin tuotteisiin sovelletaan neuvoston asetuksen (ETY) N:o 2658/87(4), sellaisena kuin se on viimeksi muutettuna komission asetuksella (EY) N:o 882/94(5), ja neuvoston asetuksen (ETY) N:o 1736/75(6), sellaisena kuin se on viimeksi muutettuna asetuksella (ETY) N:o 1629/88(7) säännösten mukaista tilastollista valvontajärjestelmää,
valvontajärjestelmän tehokkuuden varmistamiseksi jäsenvaltioiden on luettava kyseisten tuotteiden tuonti viitemääriin sitä mukaa kuin näitä tuotteita esitetään tullille vapaaseen liikkeeseen laskemista koskevien ilmoitusten nojalla; näin ollen asetuksen (ETY) N:o 715/90 voimassaolon aikana olisi liitteessä ilmoitettujen tuotteiden osalta avattava viitepaljoudet liitteessä ilmoitetuille kausille, ja
tässä asetuksessa säädetyt toimenpiteet ovat hedelmiä ja vihanneksia käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Afrikan, Karibian ja Tyynenmeren valtioista peräisin olevia tiettyjä tuotteita tuodaan yhteisöön tullittomasti viitemäärien ja tilastollisen valvonnan mukaisesti.
Ensimmäisessä alakohdassa tarkoitettujen tuotteiden kuvaus, niiden CN-koodit, voimassaoloajat ja viitemäärien tasot ilmoitetaan liitteessä.
2. Viitemääriin lukeminen tehdään sitä mukaa kuin näitä tuotteita, joiden mukana on tavaratodistus, esitetään tullille vapaaseen liikkeeseen laskemista koskevien ilmoitusten nojalla. Kun tavaratodistus esitetään jälkikäteen, vastaavaan viitemäärään lukeminen tapahtuu päivänä, jona vapaaseen liikkeeseen laskemista koskeva ilmoitus hyväksytään.
Viitemäärien loppuminen todetaan yhteisön tasolla ensimmäisessä alakohdassa määriteltyjen edellytysten mukaisesti mukaan luettavien tuontien perusteella, joista annetaan tieto Euroopan yhteisöjen tilastotoimistolle asetusten (ETY) N:o 2658/87 ja (ETY) N:o 1736/75 mukaisesti.
2 artikla
Jäsenvaltiot ja komissio toimivat tiiviissä yhteistyössä tämän asetuksen noudattamisen varmistamiseksi.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä kesäkuuta 1994.